LidanRubinov/Halacha-QA huggingface dataset:
שאלה: מנוי מטמון משפחתי: אבי קנה מנוי לרשות הטבע והגנים - מטמון משפחתי, בו ניתן להכנס לאתרי רשות הטבע והגנים בחינם. בעבר כשקנינו כרטיס מטמון בכניסה לשמורה היה ברור שהכרטיס משפחתי ואף אחד מעובדי השמורה לא ציין את העובדה שהכרטיס כולל רק ילדים מתחת לגיל 18. לכן חשבנו שהכרטיס הוא משפחתי כולל הילדים הגדולים שעדיין לא נשואים במשפחה. השנה אבי קנה את הכרטיס בדרך אחרת, וכשנכנסו לאתר האינטרנט של החברה ראינו שהכרטיס המשפחתי מיועד רק עד גיל 18. אני בת מעל גיל 18, ורציתי לשאול האם מותר לי להכנס לאתרים עם מנוי זה. אבי כתב בקניית הכרטיס את כל מספר ילדיו, גם אלו שמעל גיל 18, בכניסה לאתר לא בודקים האם הילדים שברכב מעל גיל 18 וכן, אני רווקה ומתגוררת עם הורי.
תשובה: כנראה שאם לא בודקים מי ברכב והאם כולם כלולים בכרטיס ההנחה זו ההוראה שניתנה למפקחים והם מוחלים על השורה הקטנה בתנאי ההתקשרות. אולם אם שואלים אותכם בודאי שאי אפשר לשקר וצריך לשלם למי של כלול כרטיס.
שאלה: צניעות בציבור הדתי-לאומי: יש לי שאלה בנושא צניעות לאישה ולהבדלים ביננו-הציבור הדתי לאוצמי לציבור החרדי. אני מרגישה שנפשי קשורה לציבור שלנו ולתורת הגאולה, אך אינני מבינה איך נראה לפחות ששינינו חלק מהסממנים שהיו מקובלים בעולם היהודי מאז ומתמיד. אני אתמקד בשני דברים: 1. ישיבה מעורבת בחתונות ואירועים שונים, או בכלל הרגשה של יותר קלות ראש בנושא חשוב זה. 2. צניעות לאישה- חקרתי את הנושא של אורך חצאית ולבישת גרביונים (לא לשם הסתרת הכף רגל שזה חומרה אלא את מה שאנו קוראים השוק), הבנתי שיש מחלוקת מהו שוק והפוסק היחיד שאומר ששוק זה כפי שאנו קוראים היום הירך הוא המשנה הברורה ולפיו מסתמכים שמותר לכסות רק 10 ס"מ מתחת לברך. אך האם בתקופתו של המשנה הברורה נשים נהגו לא לכסות את שוק הרגל? האם זו הלכה או הקלה? ושנית אני ספרדיה האם איני יכולה להסתמך על המשנה הברורה ועדיף לכסות את כל הרגל? ושאלה קטנה אחרונה, מדוע באיזור זה מספיק כיסוי של גרביון (למרות שעבה) מדוע זה יותר צנוע? הרי את הירך מכסים בחצאית?
תשובה: כל מה שאסור בענייני צניעות אסור גם לציבור הדתי הלאומי ומי שמקל בכך אין לו היתר עפ"י ההלכה. ויש ללמוד מהחרדים את דרכי הצניעות כי בזה הם צודקים. דעת הרב צבי יהודה זצ"ל, שהוא רבם של הדתיים לאומיים, שאין לסמוך על היתר המשנה ברורה וראוי לכסות את הרגל עד למטה. אמנם קשה לגעור באלה שסומכים עליו אעפ"י שרוב תלמידי חכמים לא הסכימו להיתר זה. ובוודאי שספרדיה ראוי שתיזהר יותר בזה. ומה ששאלת בעניין החצאית למעלה והגרב למטה- כי למעלה גם אם רואים את צורת הגוף ולא את הבשר זה גורם להרהורים אסורים, אך למטה רק אם רואים את הבשר אסור, ולכן די בגרביון עבה קצת.
שאלה: השקפת נטורי קרתא: על איזה פסוק מסתמכים נטורי קרתא בטענתם שאסור להקים את מדינת ישראל לפני ביאת המשיח ואיך מנטרלים את האמונה שלהם? האם יש לה יסוד? ומהו דינם?
תשובה: עיקר עמדתם של נטורי קרתא מבוססת על דברי ח שכתבו שאין לקרב את הקץ. חלק מהשבועות שהשביע הקב"ה את ישראל שלא ידחקו את הקץ. לדעתם העליה לארץ ישראל היא אות וסימן למרידה בגזרת הקב"ה שנהיה בגלות. עצם עמדתם שהיה תקופה של גלות שלא היה אפשר לעלות לארץ היא מקובלת. עיקר הויכוח נוגע להתבוננות על המציאות. האם הקב"ה מחזיר שכינתו לציון או שאין בכל מה שאנו רואים תוכנית אלוקי. מעבר לכך יש שאלה האם ניתן לומר שעתה אנו בשלב של גאולה כאשר המציאות היא שרוב ישראל היושבים בארץ לא מקבלים עול מלכות שמים.
שאלה: בישול בשר מהדרין בכלי של בשר בכשרות רגילה: אם מבשלים עוף או בשר בכשרות מהדרין בכלי שבישלו בו בשר בכשרות רגילה בתוך ה-24 שעות האחרונות, האם העוף או הבשר נשארים באותה רמת כשרות מהדרין או שהם נהפכים לרמת כשרות רגילה?
תשובה: אין צורך להחמיר עד כדי כך.
שאלה: דיבור לאחר נטילה לפני ברכת "על נטילת ידיים": האם מותר לדבר לאחר שנטלתי ידיים, אך עדיין לא בירכתי ברכת "על נטילת ידיים"?
תשובה: לכתחילה לא לדבר. אולם אם דיברת וברכת כבר - אינך צריך ליטול שוב.
שאלה: לחמניות שנקנו ללא בדיקת כשרות: קניתי אתמול בטעות פיתות במאפיה בפתח תקווה ומרוב מהירות שכחתי לבדוק האם יש להם תעודת כשרות. האם ניתן לסמוך על כך שמכיוון ופתח תקווה היא עיר בעלת צביון דתי ברובו הלחמניות כשרות? יש לציין, שמדובר בלחמניות בלבד ולכן כנראה שיש חשש לאיסורי דרבנן בלבד (מעשרות בזמן הזה) וקיימא לן שספיקא דרבנן לקולא.
תשובה: מכיוון שהספק נולד במקום הקביעות (במאפיה) - לא הולכים אחרי הרוב ואסור לאכול. ישנם בעיות נוספות, כגון: הפרשת חלה וניפוי הקמח.
שאלה: ת עבור פקס: היום הייתי צריכה לשלוח פקס. שאלתי את אחד העובדים בחנות מה עלות שליחת פקס והוא אמר לי 1.5 ש"ח. שאלתי האם לכל דף או לכל הפקס? הוא ענה לי שלכל הפקס. בקשתי שישלחו לי פקס 6 דפים. בסיום העובדת אומרת לי שהדף הראשון עלותו 5 ש"ח וכל דף נוסף 3 ש"ח. אמרתי לה שלא כך נאמר לי ואם הייתי מודעת לסכום הייתי הולכת לדואר שנמצא 5 דקות משם ומשלמת סה"כ 3.5 ש"ח.האחראית - התעצבנה ואמרה לי שאני אקח בחינם ואדבר עם הבעלים ביום ראשון. האם אני חייבת לשלם את כל מלא הסכום? בכל מקום מקסימום מחייבים 5 ש"ח. העובד הודה בדברים והאחראית אמרה לו שהוא לא ייתן מחירים לקונים אלא יפנה אותם אליה. מה הדין?
תשובה: מי שקובע במקרים אלו הוא או בעל הבית בעצמו או אדם שהוא מינה להיות אחראי בעניינים אלו ולא אחרים.
שאלה: להתפרנס מעבודת התרמה: אני מתרים עבור מספר עמותות ומקבל 30 מהכסף. 1- האם אני צריך להודיע לתורמים שאני גובה סכום זה (זה כמובן יגרום להם לסרב לי) 2- אני מתפרנס מכך בצורה יפה מאוד, האם יש גבול לכמות הכסף שאני יכול לקבל מפעולות אלו?
תשובה: אינני חושב שזה ראוי שמתרימים יקחו עמלה באחוזים. מה שראוי הוא שהמתרימים יקבלו משכורת קבועה מהמוסד שמעסיק אותם. אמנם מנהג העולם הוא שהמתרימים כן לוקחים באחוזים, ואם התורם לא שואל אותך כמה אחוזים אתה לוקח אינך צריך לספר לו. אולם דעתי היא שאין זה ראוי להתרים באחוזים.
שאלה: כשרות במקרה של ברחש באוכל: כאשר ברחש נחת על אוכל אפשר לחתוך את החלק בו היה (לחם) או לשתוף (פירות וירקות) ואז המאכל כשר?
תשובה: יש להוציא את החרק ומותר לאכול את שאר האוכל.
שאלה: להשאיר מעט לחם בצלחת: האם בסעודה צריך להשאיר בצלחת מעט מהלחם? אם כן, אודה לך אם תוכל לציין מהו המקור לנוהג הנ"ל?
תשובה: נאמר בשולחן ערוך אורח חיים סימן ק"פ כי מי שאינו משאיר פת על שולחנו אינו רואה סימן ברכה לעולם.
שאלה: הדרכה לדבר עם אדם שמוגדר כמי שימיו ספורים: יש לי חבר שהגדירו אותו הרופאים כמי שימיו ספורים ואין יותר אפשרות לעזור לו מבחינה רפואית. 1. על אילו נושאים כדאי לדבר איתו? 2. האם לדבר איתו על מצבו הבריאותי?
תשובה: העיקר להיות איתו. לזרום איתו. לתת לו להכתיב את הנושאים שעליהם הוא מעונין שידברו איתו. אם הוא לא מוביל ואין לו כוח ליזום שיחות תדבר איתו על הרצונות שלו. תאמר לו כמה תה אוהב אותו. תדבר איתו על מהות החיים, על ערכים ועל מידות טובות. תראה אם הוא שמח מכך. אתה יכול גם לקרוא לידו פרקי תהילים או לראות איתו שיעורים או סרטים ערכיים לפי מה שמתאים לו. אין צורך שתדבר איתו על מצבו הבריאותי. זאת הוא יכול להעלות לפי רצונו.
שאלה: מדוע צחקה שרה: באמצע השורות הצרות: "ויקח חלב וחמאה.", ואח"כ, "אברהם אבינו אוכל חולין בטהרה היה ושרה אמנו אותו היום פירסה נדה". שאלתי: הרי בפסוק י"ב אח"כ כתוב "ותצחק שרה בקרבה לאמר אחרי בלתי היתה לי עדנה ואדני זקן". אז אחת מהשתיים או שלא פירסה נדה או שפירסה נדה, ומדוע אם כן צחקה?
תשובה: שפתי חכמים על פסוק ח' בפרק י"ח בבראשית מביא את שאלתך: איך פירסה שרה נידה אם בפסוק י"ב מוזכר שהיא צחקה על כך שיוולד לה ילד?. והוא מביא שתי תשובות: 1. באמת לא פירסה נידה אלא שהתחילה להרגיש שאבריה כואבים ולכן פרשה שמא תהיה נידה. בזמן זה הלחם החמיץ ומאחר ומדובר בפסח לא יכל אברהם להשתמש בבצק. 2. אכן היא פירסה נידה אולם חשבה שזה במקרה ולא דבר שיחזור על עצמו בכדי שתוכל להיכנס להריון.
שאלה: פחדים אצל ילדים: בני בן כמעט 7 מפחד להיות לבד בחדר או בשרותים וכו. לפני השינה הוא קורא "שמע ישראל" אך המצב לא משתנה. במה עוד אפשר לעזור לו?
תשובה: צרור עצות: לשוחח עימו דברי אמונה. לשוחח עימו על מה מפחיד אותו. לא לעזוב אותו בלילה לבד אם לא מודיעם לו. להיות אמין איתו. אם אומרים לו שיהיה איתו מישהו בבית כשישן, להקפיד על כך. האמינות היא מאד חשובה. לא להתרגש ממה שאומר. לומר לו שהוא ילד רגיל ושגם ילדים אחרים מפחדים ולומדים להתגבר. לשאול אותו מה הוא חושב שיעזור לו להתגבר על הפחד. לציין אותו לשבח כשהוא מצליח להתגבר. יתכן שכל ענין הפחד זה דרך למשוך תשומת לב. לכן כדאי לתת תשומת לב שלא בהקשר הפחד. למצוא את הדברים החזקים שלו שלא קשורים לפחד ואיתם להתעסק.
שאלה: לעזור לאחותי או ללכת לתפילה: אם אחותי שנשואה עם ילדים קטנים באה אל הוריי שבת. מה בנוגע לתפילות? היא צריכה עזרה ואילו אני רוצה להתפלל, מה לעשות? יש לציין שאני נהנית לשמור על אחיינים שלי ואף אחד לא מכריח אותי.
תשובה: אינך חייבת בתפילה בציבור, לדעתי העזרה לאחותך קודמת ותתפללי ביחידות.
שאלה: כשרות רום נגריטה: האם כשר: רום נגריטה תוצרת צרפת, בעבר היה כשר והוטל ספק מתישהוא עליו כתוב Rhum Negrita Bardinet 40 כתובים עוד דברים אם צריך אפרט.
תשובה: לצורך קבלת תשובה עליך לפנות אל הרב אברהם קורזוך. את מספר הטלפון ניתן לקבל בלשכת הרב הראשי לישראל הרב יונה מצגר. 025313191
שאלה: חתונה בגיל צעיר: אני בן 18 וחצי, סיימתי י"ב. אני בע"ה הולך לישיבת הסדר. במשך כל חיי הייתי בבית דתי-מסורתי. לפני כשנתיים התחלתי יותר להתחזק וב"ה כיום אני מקפיד על קלה כחמורה וכו. לפני כשנה, בסוף כיתה י"א,לאחר כמה זמן בו הכרתי בחורה אחת שאיתי בסניף. דיברנו והגענו למסקנה שהקשר בנינו רציני,אבל עדיין לא בזמן הנכון לכן דחינו את זה בשנה. היום,לאחר שנה,אנחנו אמורים להתחיל לצאת. היא בת 18 וקצת ואני 18 וחצי. אנחנו בוגרים לגילנו. בע"ה אני אהיה בשיבת הסדר והיא בשירות לאומי. מכיוון שכל אחד מאיתנו במקום שונה יווצר מצב שאנחנו נראה אחד את השניה בערך פעמיים-שלוש בחודש. (שזה לא הרבה וכך נוכל להתקדם לאט). "התכנון" הוא שבערך נצא בתדירות הזו כשנה ואז בע"ה נתקדם הלאה. מה שאומר שבסביבות תחילת השירות הצבאי שלי נוכל להתחתן בע"ה. שאלתי אל הרב היא: האם אחרי חתונה, אפשר להמשיך ללמוד תורה בישיבה (לפחות עד סוף שיעור ה ) בצורה טובה כמו לפני החתונה? האם אפשר לבנות זוגיות נכונה וטובה בכזה מצב? אם כן, איך? ואני חושב שבאמצע השירות הצבאי עדיין לא מתאים כל העניין של היריון וכו. אז אם נוכל לדחות אותו בחצי שנה-שנה? וכך גם ניהיה מוכנים מבחינה נפשית(אסיים ללמוד בישיבה) וגם כלכלית. כמו כן, אני חושב שכדאי לציין,שה"שנת הפסקה" שעשינו היתה מאוד קשה עבורי (וגם עבורה אני חושב). ואני חושב שבין כל מיני יתרונות שיש בחתונה, יש גם כמה יתרונות שוליים ששיכים למקרה שלי, ולכן אציינם: - די קשה לי לעזוב את הבית למקום רחוק- הישיבה. ואם בע"ה אקים בית, אולי זה יתן לי ראש יותר פנוי ושקט נפשי. -היו לי בעבר נפילות מאוד קשות בתחום הצניעות ופגם הברית. וגם כיום יש לי מאבקים עם היצר ואולי חתונה זה הפתרון. אם אפשר, אבקש גם את ברכת הרב (על אף שאני כותב בלי שם). מראש
תשובה: הכיוון לדחות בשנה את החתונה הוא מבורך. כדאי לאפשר, גם לך להיכנס לעולם של הישיבה וגם לה לעשות את שנת שירות. מבחינת הזמן וההתרכזות בלימוד בודאי שכשאין עול של בית יש יותר זמן אולם מצד שני במקרה שלך יתכן שהכוחות שתבזבז לדחות את החתונה הם כל כך גדולים כך שכדאי שתתחתן למרות הזמן הרב שיש בהשקעה בבניית בית. זאת אינך צריך להחליט עתה. תוכלו לדחות החלטה זו לעוד שנה. עתה, כל עוד שאתם לא מתחתנים, אתם לא צריכים לבנות זוגיות. עכשיו כל מה שעליכם לעשות לתחזק את קשר על האש הכי נמוכה שאפשר. העיקר שלא תפגעו אחד בשני וכל דבר תעשו מתוך אמון והבנה הדדית. לאחר החתונה תחליטו באיזה מקום להיות בשירות צבאי. אם יהיה לכם מאד קשה תעשה תפקיד צבאי שמאפשר לבוא הביתה בכל יום. ניתן להיות במודיעין בתפקיד משמעותי וכד'. בלי סיבה מיוחדת, המשמעות של חתונה היא נכונות לקיים את מצוות פריה ורביה. לאחר לידת ילד אחד יש מקום לעשות הפסקה לצורך התחזקות וצבירת כוחות מחודשים. אולם במציאות שהאיש נמצא בצבא יוצא שמבחינה מעשית הכניסה להריון עלולה להתעכב. לכן ניתן להשאיר זאת לידי שמים מתוך אמונה וביטחון שמה שיהיה כנראה יהיה טוב לכם. מותר להשאיר לנו חלקים בחיים שאנו לא שולטים עליהם ונותנים להשגחה האלוקית להוביל אותנו. בעזרת ה', אם תעשה כל דבר לשם שמים יהיה לך סייעתא דשמיא בכל המהלך. אני מסיים בברכת כהנים אותך ואת חברתך. שבעזרת ה' תזכה להיכנס לאווירה של קדושה והתגדלות בתורה ויראת שמים. תזכה לבנות בית מתוך קדושה וטהרה.
שאלה: הליכת חתן וכלה לאזכרה של קרוב: האם מותר לחתן או כלה טריים להגיע לבית קברות לאזכרה של סבא או אבא?
תשובה: מותר אך אין זה רצוי כי הם מצווים בשנה הראשונה להרבות בשמחה ובית קברות לא עוזר לכך. אם אחד מבני הזוג שהוא הנכד מרגיש צער רב אם לא ילך, אז אפשר שילך בלי בן בת הזוג לזמן קצר ויצא ידי חובת צרכיו הרגשיים.
שאלה: לוחות הברית שעשה משה רבינו: הבנתי ממה שקראתי, שהלוחות הברית הראשונים נעשו בידי אלוהים" והלחת--מעשה אלהים, המה" והלוחות השנים שעשה משה אחרי ששבר את הראשונים "פסל-לך שני-לוחת אבנים כראשנים". ואחרי זה רשום ו"אפסל שני-לחת אבנים כראשנים " אז השאלה שלי היא ככה, האם הלוחות הראשונים נעשו בידי אלוקים? והאם הלוחות השנים נעשו ביד משה? זה לא מובן. ואם כן, אז מה היה ההבדל אים היה איזה כוח חזק יותר לתורה או משהו בסגנון?
תשובה: כפי שכתבת, באמת כתוב שבלוחות הראשונים גם האבן היתה מאת ה' ואילו לוחות שניים האבן של משה והכתב הוא של הקב"ה. זה מלמד שהמדרגה הרוחנית של הלוחות הראשונים היא עליונה יותר מהלוחות השניים. אולם מאידך זה מלמד שהמקום שלנו בלימוד התורה ובחידוש חידושים הוא גדול יותר בשניים מהראשונים.
שאלה: הימצאות צלב בבית: נמצאת אצלנו פעם בשבוע פיליפינית נוצריה ובתוך חדרה יש מטפחת עם צלב וכל מיני דברים שכתובים על המטפחת. האם צריך להגיד לה להוציא את זה מהבית או שמספיק שזה נמצא בחדרה בלי שאף אחד רואה?
תשובה: הרמ"א כתב שהשתי וערב אינו ע"ז ממש אלא רק רמז שהם מאמינים באותו האיש. מכיוון שכך אינכם צריכים להקפיד להוציא אותו.
שאלה: מציאת צמיד בנמל תעופה: אחי מצא בנתב"ג בנתיב המוליך לטיסות היוצאות מהארץ, צמיד העשוי מזהב לבן. האם יש ביכולתי להשתמש או למכור את הצמיד או שיש פה דין של השבת אבידה לבעליה?
תשובה: מכיוון שמדובר במקום ציבורי כזה גדול מן הסתם הבעלים התייאשו ומותר לך להשתמש.
שאלה: שמן שהותז על כלי פרווה: בישלתי בכלי פרווה מאכל פרווה ובזמן הבישול הותז עליו שמן רותח ממחבת שבושל בה בשר. מה דין הסיר?
תשובה: למיטב הבנתי, מדובר בשמן שהתבשל כעת עם בשר ממש (ולא רק בסיר בשרי) ולפיכך אם השמן ניתז רק לתוך התבשיל מן הסתם יש בתבשיל פי שישים ואם כן הכל מותר, אך אם ניתז על הסיר, הסיר נהיה בשרי, ואם רוצים שימשיך להיות פרווה יש להגעילו. על מנת למנוע הישנות מקרים כאלו בעתיד רצוי להתרגל לא לבשל בו זמנית על הגז גם תבשילים חלביים וגם בשריים. הרב יאיר וסרטיל הרב יאיר וסרטיל
שאלה: תורת הקבלה: האם לגיטימי להיות יהודי ירא שמיים ומקיים תורה ומצוות ולא לקבל את הקבלה ואפילו לשלול אותה? האם זו עמדה לגיטימית במרחב הדעות האפשריות ביהדות?
תשובה: אצלנו הקבלה היא הפנימיות של התורה. לדעתי, מי שכופר בזה הוא כופר בתורה שבעל פה. לא מדובר בתופעה חדשה, לפני כמה דורות היו כאלו דעות בין חכמי תימן ואז חכמי ירושלים שלחו להם מכתב חריף שיחדלו מדרך זו.
שאלה: עיר מקלט לנהג שהרג בשגגה: האם יש דין הורג בשגגה לנהג שעקב חוסר שמירת חוקי התנועה רכב נכנס בו וגרם להריגת אדם או שנאמר שמכיון שהוא לא עשה מעשה אלה חוסר מעשה אין לו דין גלות?
תשובה: אם הנהג אינו אנוס אז הוא הרג בשגגה בגרמא. ייתכן שאינו מתחייב בגלות אך ברור שכלפי שמיא הוא צריך כפרה.
שאלה: ביטול שבועות ונדרים על ידי האבא: אבא שלי אמר לי שכל נדר או שבועה שאני אומר הוא מבטל לי אותם מראש. האם הם באמת מבוטלים מראש?
תשובה: האבא אינו יכול לבטל את נדרי בנו. התורה נתנה לו סמכות לבטל רק את נדרי בתו ורק בזמן שהיא נערה.
שאלה: קריעה על מקום המקדש: ראיתי בשו"ע שהוא פוסק, שהרואה את מקום המקדש חרב צריך לקרוע קריעה אחת לשלושים יום. איך יכול להיות שמעולם לא ראיתי אנשים בכותל עם חולצה שיש בה קריעה? האם יש אחרונים שהקלו בכך?
תשובה: הכלל הוא שרק אם אדם רואה את הקרקע של הר הבית יש לקרוע. מי שמגיע לכותל רואה את המבנים שעל הר הבית ולא את הקרקע.
שאלה: ראב"ע על איכה: למדתי את דברי הגמ האומרת כי ירמיה כתב את מגילת איכה ושלחה ליהויקים אשר השליכה לתוך האש. כשלמדתי המגילה עם פירושים, ראיתי כי ראב"ע כותב בהקדמתו למגילה כי "ואיננה המגלה הנשרפת על יד יהויקים.". ועלתה בי השאלה - האם ראב"ע חולק על הגמ? האם פרשן של המקרא יכול לחלוק על הגמ? כיצד מתישב קושי זה?
תשובה: הכלל הוא שאדם יכול לפרש מקרא שלא כמו הגמרא ובתנאי שלא יוציא מפירושו הלכה למעשה.
שאלה: גניבה לפיקוח נפש: שאלה תיאורתית אם פיקוח נפש דוחה שבת פשוט שגם דוחה גניבה וגזל. אך באיזה סדר גודל? נניח שלאדם יש חובות גדולים ועלולים לפגוע בו בגללם או להבדיל שצריך סכום כסף גדול לניתוח או טיפול מציל נפש או פדיון שבויים כזה או אחר. האם מותר ממש לגנוב סכום גדול בשביל זה? (כל עוד זה לא גורם לפיקוח נפש אחר כמובן) כמו לגנוב כסף מכרטיסי אשראי או שוק שחור וכאלה או גניבת קנינים רוחניים כמו רעיונות או דעות.
תשובה: איסור שבת נדחה מפני פיקוח נפש אך איסור גניבת ממון של מישהו אחר אינו נדחה. אמנם מותר להציל עצמו בממון חברו, אך רק אם זה על מנת לשלם לו אח"כ.
שאלה: כלי חם על שיש טרף: סיר עם תבשיל חם שהוסר מהאש והונח על שיש טרף (קנינו דירה ולא הכשרנו את השיש ויתכן שלא שמרו על כשרות בבית זה לפני כן). האם המגע של הסיר החם עם השיש מטריף את הסיר והתבשיל שבו? האם צריך להכשיר את הסיר?
תשובה: הסיר והתבשיל כשרים. ראוי לכתחילה להכשיר את השיש על ידי עירוי של מים רותחים.
שאלה: חליצה ברצון האשה: במקרים שונים ר נשים מובאים מצבים בהם יש לאשה "זכות" לסרב לייבום ומתוך כך יש צורך בחליצה. מטרת החליצה היא לבזות את האח שלא מקים זרע לאחיו. אולם בסוג המקרים שציינתי, האשה היא זו שמונעת את הייבום. אם כן מדוע על היבם להתבזות בחליצה ויריקה? לכאורה הביזוי מגיע לאשה (או לא מגיע לאף אחד תלוי בסיבה לסירוב הייבום)?
תשובה: ראשית, יש לדעת שקשה לתת טעמים לפרטי המצווה. ניתן להסביר את העיקרון שבמצווה אולם פרטי המצווה זה כבר 'חוק'. העיקרון הוא שלא מדובר בבזיון היבם אלא במשהו פנימי עמוק. יש מצווה לייבם וגם החליצה נחשבת מצווה. מעשה החליצה נעשה מכיוון שהיבם לא התרומם למדריגה שבה יוכל לשאת את אשת המת - מעשה שיש בו השפעה פנימית עמוקה. אמנם ישנם מקרים, כמו שציינת, שבהם לא הבעל הוא זה שלא מוכן, יש גם מקרים שחכמים אומרים להם שלא כדאי להם לעשות יבום, כגון: שהוא זקן והיא צעירה או להיפך, כיוון שהתורה - דרכיה דרכי נועם, ולכן לא ציוותה על מקרים כאלו.
שאלה: חנוכת בית לדירת חדר שכורה : שכרתי דירה עם חדר אחד למשך שנה. בכוונתי לישון בדירה לאחר כ-50 יום משכירת הדירה. האם צריך לעשות חנוכת בית?
תשובה: תעשי חנוכת בית בסמוך לכניסתך לדירה.
שאלה: נשמת כל חי בכל יום: כשאימי נפטרה לפני כמעט חודשיים, חילקנו בנינו את דברי התורה שהיא נהגה לקרוא, כמו תהילים וכו. לאחי נתתי לומר את נשמת כל חי במשך שנה ועכשיו הבנתי שזה לא טוב לקרוא את נשמת כל חי כל יום. ברצוני לציין שאחי לא אדם דתי ולא נראה לי שהוא יסכים לקחת על עצמו משהו אחר. מאחר והוא לא מתפלל או משהו כזה, האם זה ר שהוא ימשיך להגיד נשמת כל חי כל יום ואולי בסיעתא דשמייא יתקרב מעט?
תשובה: יכול להמשיך לומר. בנחמת ציון תנוחמו, ובשורות טובות.
שאלה: הלשנה על גזל מים: האם צריך להלשין על שכן ששם מגנטים על שעון המים של ביתו (דבר זה עוצר את המונה)ומשקה את גינתו שעות ארוכות ממלא בריכה בחצר וכו'? ניסיתי לרמוז לדבר ואמר שזה לא מעניין אותו.
תשובה: הוא גונב את הציבור ולכן יש לדווח עליו כדי לאפרושי מאיסורא ולמנוע הפסד של הרבים.
שאלה: עליה לקבר בראש חודש אב: היום השביעי של השבעה נגמר ביום רביעי. האם לעלות להר המנוחות ביום רביעי שהוא ראש חודש אלול?
תשובה: מי שנוהג שלא להיכנס לבית הקברות בראש חודש, ראוי שידחה את העליה ביום אחד לאחר ראש חודש. מי שאינו נוהג מנהג זה יכול לעלות לקבר גם בראש חודש (על פי נטעי גבריאל וגשר החיים)
שאלה: מצוות צדקה ע"י כספי מעשר: 1. האם אני יכול לקחת כספי מעשר ולשים אותם אצלי ולחלק לעניים כשמזדמן לי או שבלי שום קשר למעשר שאני נותן אני צריך להוציא מאצלי עוד סכום שממנו אתן צדקה לעניים? 2. והאם עצם העובדה שאני נותן מכספי מעשר אני יוצא גם ידי מצות צדקה או שמא אני צריך לתת צדקה בנפרד לשם מצוות צדקה ולא לתת מכספי מעשר?
תשובה: 1. לא צריך לתת יותר מהמעשר. 2. המעשר הוא מצוות צדקה.
שאלה: תבנית ירקות בתנור חלבי: הכנסתי שניצל לחלק התחתון של התנור (שהוא בשרי) ואח"כ חיממתי ירקות באותה תבנית לחלק העליון (שהוא חלבי), האם החלק העליון נהיה טרף, ואם כן, מה לעשות?
תשובה: הוא לא נהיה טרף. הרב יאיר וסרטיל
שאלה: איסורי קריבה וייחוד באיסורי עשה ובשניות לעריות: לפני למעלה מחודש שאלתי באתר שאלה זו וקיבלתי תשובת הרה"ג דב ליאור שליט"א. הופנתי למקורות כפי שביקשתי, אך יש בהם התייחסות לאיסורי עריות ואיסורי לאווין, וזאת לא הייתה שאלתי, שהרי הדברים ידועים ומפורשים שם. אני חוזר ומבקש התייחסות ספציפית לשאלה: האם יש איסור קריבה וייחוד באיסורי עשה ובשניות לעריות? לא מצאתי לכך מקורות וחשוב לי המקור ההלכתי לכך. אני מודה מראש על ההתייחסות.
תשובה: עיין בש"ך ביו"ד סימן קנ"ז ס"ק י. הרמב"ן סובר שחיבוק ונישוק זה לא איסור דאורייתא ולפי הרמב"ם זה כן דאורייתא אולם גם לפי הרמב"ם האיסור מדאורייתא הוא רק בחייבי כריתות ולא בחייבי לאווין.
שאלה: למנות מחדש שנות ערלה: קניתי עץ לימון ממשתלה שאינה מפוקחת. את העץ שהיה בתוך עציץ נקוב, הם הניחו על קרקע שהיתה מכוסה באבנים דקות כעין חצץ. האם צריך להתחיל לספור שנות ערלה מחדש כאשר אני שותל שוב את העץ?
תשובה: מכיוון שהמשתלה לא הייתה מפוקחת על כן בכל אופן עליך להתחיל לספור משעה שהעץ הוכנס לקרקע. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: ארוחת צהריים בבית ספר אחר: בצעירותי כשלמדתי בתיכון נכנסתי לבית ספר של חברי (שלא ברשות ההנהלה) ובין השאר אכלתי ארוחת צהרים בחדר אוכל שלא ברשות כנ"ל. מה דין ההשבה בכהאי גוונא, האם אני צריך להחזיר כסף למוסד?
תשובה: אתה צריך להחזיר להם כסף בשווי הארוחה שאכלת. אם אתה מתבייש אתה יכול לתת את הכסף כתרומה לבית הספר.
שאלה: לשלם עבור ייעוץ שהזיק: האם זוג שהלך לייעוץ זוגי והרב רק החמיר את המצב עד כדי שהזוג נאלץ להחליף רב חייב לשלם עבור הייעוץ הראשון?
תשובה: בלי לשמוע את הצד השני אי אפשר לפסוק. בכל אופן נראה שצריך לשלם על היעוץ. תמיד יכול ליפול ספק בנוגע ליעוץ האם הוא מועיל.
שאלה: ברוך שם כבוד מלכותו לעולם ועד: לפי בירורים שעשיתי, עיקר אמירת "ברוך שם כבוד מלכותו לעולם ועד" היא לאחר אמירת שמו המפורש של הקדוש ברוך הוא כמו למשל לאחר אמירת שם המ"ב שבאנא וכוח. אך בעומדי לפני הפסוק בקריאת שמע ולאחריה אמרית בשכמל"ו עמדתי נבוך. מדוע יש להגיד משפט זה? הרי, האם יש בפסוק זה אמירת שמו המפורש של הקב"ה שאין אנו מזכירים בכול יום בשמונה עשרה? אני מכיר את המדרש של יעקב אבינו ואת אמירתו וכמו כן את מדרש משה על גניבת משפט זה מהמלאכים אך דבר זה לא נתן לי תשובה לשאלתי. אשמח לקבל תשובה.
תשובה: הפסוק הראשון של קריאת שמע מוגדר יחוד עליון. שם מזכירים את הופעת ה' באחדותו ושם מזכירים את שם ה'. לכן תקנו חכמים להצמיד בלחש את הפסוק שמזכיר את הנוכחות האלוקית בעולם הזה.
שאלה: שיקולים מנוגדים של בני זוג לגבי אינטרנט: אישתי ואני נשואים חודשיים ב"ה. אנו עוברים לדירה חדשה אחרי שהיה לנו אינטרנט עם תוכנת חסימה (I KEEPER)בדירה הנוכחית. אני לא רוצה שיהיה לנו אינטרנט ללא חסימה בבית החדש בשביל לשמור על העיניים וטהרת המשפחה ולמען הילדים שיהיה לנו בעתיד וזיכוך נפשינו. אני רוצה אינטרנט רימון עם המסנן הכי גדול המראה רק מידע תורני. אישתי לא רוצה חסימה כי זה מפריעה לה לראות ציונים לתואר שלה באחיות. ועוד שיש מצגות מיוחדות ללימודי רפואה באינטרנט שעוזרים לה ללמוד למבחנים. אני לא יודע מה לעשות! מצד אחד אני רוצה שהיא תצליח ולתת לה אינטרנט במחשב שיהיה רק שלה עם סיסמא. ומצד שני פעם לא היה אינטרנט ולמדו רפואה. אני גם מרגיש מהנסיון של החודשיים שאפילו שיש לי אינטרנט עם תוכנת סינון בזמן שאנחנו יושבים ביחד בשולחן לאכול. היא גולשת באינטרנט במחשב הנייד. לפעמים היא גם נכנסת לFACEBOOK ולאתרי קניות להסתכל. מה כבוד הרב ממליץ לעשות? ואיך לדבר על זה עם אישתי בלי כעס ועצבות ובלי לפגוע בה?
תשובה: ניתן לעשות אינטרנט רימון עם חסימה. ובכל אופן האישה יכולה להכניס סיסמא וכך לשחרר את החסימה. כך שגם הצרכים שלך יענו וגם הצרכים שלה. ודאי שהצורך הפשוט הוא בית ללא אינטרנט פרוץ. על כך אי אפשר לוותר. מעבר לכך כדאי לקבוע זמנים שבהם חיים ללא אינטרנט. זה יכול להיות שעות הסעודה או זמנים אחרים. הדרך לדבר עם אישתך זה לא לדון על הצרכים שלה. זאת היא יודעת טוב ממך. אתה צריך רק לדבר על הצרכים שלך. הדיבור צריך להיות בדרך של צורך שלך שמאד חשוב לך שיהיה לך אותו ואתה מאד מכיר לה טובה על עצם הנכונות שלה לשמוע את צרכיך ועוד יותר על מה שהיא יכולה להענות להם. אם חלק מן הצרכים שלך לא יוכלו להתממש במלואם על מה שיש ותמשיך לבקש ולהביא את הסבל שאתה סובל בדברים שהם קרייטיים לך. בדברים שהם חשובים לך אבל לא קריטיים העזר בסבלנות. אולם מותר לך בנחת לומר שאם אישתך תוכל, היתה רוצה שהיא תתן לך מתנה בצורה של ויתור וכד'. הפעם הזאת בעז"ה תגיע.
שאלה: כיצד להקדים את ביאת המשיח?: כיצד להקדים את ביאת המשיח (אני מתחזק)?
תשובה: ציון במשפט תפדה - הגאולה תלויה בהתנהגות ישרה בין אדם לחבירו. הגאולה תלויה בריבוי אמונה. להוסיף אומץ בשני דברים אלו. וכן להוסיף בלימוד תורה.
שאלה: לבוש בימי נידות: האם בימי הנידות מותר להתלבש בבית שלא לפי כללי הצניעות שמחוץ לבית?
תשובה: מותר.
שאלה: תהילים מפלאפון: האם יש חשיבות לקרוא תהילים מתוך סידור יותר מבפלאפון?
תשובה: לא.
שאלה: צניעות וייחוד : עורך דין ורואה חשבון חובשי כיפה סרוגה שוכרים משרד שנמצא בבניין רב-קומות שבו עוד משרדים וגם יחידות דיור, באזור חילוני במרכז הארץ. המבנה של המושכר הוא מחולק לשלושה מדורים- הול גדול, שבו יושבת מזכירה יהודיה, אך חילונית ולא צנועה, ושני חדרים גדולים המחוברים להול ע"י פרוזדורים, ופרוזדור נוסף לשירותים המוביל לשירותים ומטבחון. כשהמזכירה נמצאת, אין שני אנשי המקצוע נמצאים בו-זמנית בדרך-כלל, ואף אם כן- לא כל הזמן נמצא גבר שלישי. אני גבר וברצוני להיות לקוח קבוע של אחד מאנשי המקצוע ("קבוע"- משמע שאני עשוי לבקר שם כפעם-פעמיים בחודש למשך שנים רבות): האם עלי לדרוש שבהיותי שם הדלת של המושכר תהיה פתוחה כל הזמן? מה עלי לעשות אם וכאשר בפועל אין המזכירה מסכימה להשאיר את הדלת פתוחה, אף אם אחד מאנשי המקצוע הורה לה לעשות כן? האם עלי להביא חבר שלי כל פעם שאני מגיע לשם, שמא המזכירה תסגור חזרה את הדלת כשאני בישיבה עם רואה החשבון? האם מותר לי להסכים לקבל שתייה מהמזכירה כשהיא מציעה אותה מיוזמתה או שעלי לדרוש שאני אקח לעצמי?
תשובה: כל עוד אינך נמצא באותו חדר עם המזכירה זה לא נחשב ייחוד, מכיוון שכל רגע מישהו יכול להופיע. אין מניעה לקבל מהמזכירה שתיה כשהיא מציעה.
שאלה: להאכיל דגים בשבת: אני עכשיו מתחילה לעבוד במעבדת מחקר ששם עובדים עם דגים. אחת מהמחיובות של עובדים היא להאכיל את הדגים ועבודה הזאת מתחלקת בין כל העובדים לפי תור. האכלה כמובן צריכה להתבצע גם כן בשבת. כאדם דתי, המעסיק אישר לי לא להגיע בשבת אבל זה אומר שעובד אחר (יהודי חילוני) יצטרך להגיע. רציתי לדעת, האם יש כאן בעיית חילול שבת ואולי עדיף לא להתחיל לעבוד במקום כזה?
תשובה: אם פטרו אותך מעבודה בשבת אין זה מאחריותך מה שהשאר עושים, אינך יכולה להיות אחראית על שאר העובדים שישמרו שבת. לכתחילה, מה שצריך להיות זה שישאירו עובד תורן בשבת שלא יצטרך לנסוע לשם או שייתנו לגוי לעשות זאת.